སྔར་ཡོད་པའི་གངས་སྐྱིད་ལས་བྱེད་པའི་ལས་རིམ་འགྲོ་སྟངས་དང་།ལས་ཀའི་ནུས་པ།ཆིག་སྒྲིལ་དང་བཅས་པར་ཕལ་ཆེར་རྩ་མེད་རང་བཞིན་གྱི་ཉམས་ཉེས་ཐེབས་ཡོད།རྒྱུ་མཚན་མང་པོ་ཞིག་བརྒྱུད་ལམ་ཁག་དང་སྤྱི་ཚོགས་ནང་རླུང་ལྟར་གྲག་གི་ཡོད་མོད།ཆེས་གལ་ཆེ་བའི་རྒྱུ་མཚན་ནི།སྐབས་བཅོ་ལྔ་བའི་སྔོན་འགྲོའི་འོས་བསྡུ་སྐབས་གངས་སྐྱིད་ལས་བྱེད་པའི་བརྒྱ་ཆའི་དགུ་བཅུ་ལྷག་གིས་ཚོགས་གཙོ་སྤེན་པ་ཚེ་རིང་ལ་འཕང་ཡོད།གངས་སྐྱིད་ནས་མི་རྒན་འགའ་ཤས་ཀྱིས་སྔོན་མ་ཚ་སོབ་སོབ་ཡོད་པ་དེ་མེད་པར་ཆགས་འདུག་ཟེར་ནས་སྡུག་སྐད་རྒྱག་ཡ་ནི་ཁོ་ཚོ་ལ་གུས་ཞབས་བྱེད་ཀྱི་མི་འདུག་ཟེར་བ་ཙམ་རེད།རྒྱ་ཆེ་མང་ཚོགས་རྣམས་དགོངས་པ་བཞེས་དང་རང་ཉིད་ལ་གུས་ཞབས་བྱེད་ཀྱི་མི་འདུག་ཟེར་ནས་སྡུག་སྐད་རྒྱག་མཁན་འདིའི་རིགས་ལ་ལྷག་བསམ་ཇི་ཙམ་ཡོད་དམ།ལས་བྱེད་རྒན་པ་རེད་ཟེར་ནས་གུས་གུས་ཞུམ་ཞུམ་བྱ་བའི་ལུགས་སྲོལ་དེ་ནི་དུས་ཚོད་དང་སྤྱི་ཚོགས་འགྱུར་འགྲོས་དང་མཉམ་དུ་འགྱུར་འགྲོ་བཞིན་ཡོད་པ་ཀུན་གསལ་རེད།ཨ་རིའི་སྲིད་འཛིན་ཨོ་བྷ་མ་ཨ་རིའི་གཞུང་ཞབས་དཀྱུས་མ་ཞིག་གི་འགྲམ་ལ་ཕེབས་ན་ཡང་ལས་བྱེད་དེས་ཐད་ཀར་སྲིད་འཛིན་ལགས་ཁམས་བཟང་ཟེར་ནས་ལག་མགོ་འཇུ་ཡོང་བ་མ་གཏོགས་ང་ཚོ་ལྟ་བུ་མགོ་འཕུར་འཕུར་དང་ལྕེ་ནར་ནར་དཀྱང་པའི་ལུགས་སྲོལ་དེའི་རིགས་གཏན་ནས་ཡོད་པ་མ་རེད་ལ་དེ་ཚོ་ནི་སྲིད་དབང་སྒེར་གཅོད་ཀྱི་གཞུང་དང་དབང་ཆ་གཅིག་སྡུད་ཀྱི་གཞུང་གི་འགྲོ་སྟངས་ཤིག་ལས་མང་གཙོ་ཚད་ལྡན་གྱི་གཞུང་གི་འགྲོ་སྟངས་ཞིག་གཏན་ནས་མ་རེད།མཚམས་འདི་ནས་རྩོམ་པ་པོ་འདིས་ཡོངས་གྲགས་ཡིན་པ་ཞིག་ལ་སྐྱག་རྫུན་ཆེན་པོ་གཅིག་ལབ་ཡོད་པ་ནི་སྔོན་འགྲོའི་འོས་བསྡུ་སྐབས་གངས་སྐྱིད་ནས་ཚོགས་གཙོ་ལགས་ལ་འོས་གྲངས་རྒྱ་ཆ་དགུ་བཅུ་ལྷག་ཙམ་གྱིས་རྒྱབ་སྐྱོར་བྱས་ཡོད་རབས་བཤད་འདུག།གངས་སྐྱིད་ནས་ཟེར་བ་གཏན་ནས་འགྲིག་མེད་དེ་བོད་ཁྱིམ་དང་གངས་སྐྱིད་གཉིས་སྡོམས་པའི་འོས་གྲངས་ཐད་ནས་ཚོགས་གཙོ་སྤེན་པ་ཚེ་རིང་ལ་འོས་རྐང་བཅུ་དགུ་ཙམ་མང་བ་ཡོད་འདུག།དེ་ཡང་ཤེས་དགོས་པ་ཞིག་ལ་ཚོགས་གཙོའི་གཟའ་ཟླ་བོད་ཁྱིམས་ལས་བྱེད་ཡིན་པ་དང་སྐུ་ངོ་ཁོ་རང་གི་ནང་ཡང་དེ་ལ་ཡོད་པ་གཅིག།ཁོང་ལ་རྒྱབ་སྐྱོར་ཐལ་ཆ་ཅན་གནང་མཁན་སྤྱི་འཐུས་ཟླ་བ་ཕུན་སྐྱིད་ཀྱི་ཁང་པ་ཡང་དེ་ལ་ཡོད་ཅིང་གཟའ་ཟླ་བོད་ཁྱིམ་གྱི་ལས་བྱེད་ཡིན་པས་བོད་ཁྱིམ་ནས་འོས་གྲངས་ཚད་མཐོན་པོ་ཞིག་སླེབས་དགོས་ཀྱང་བསམ་པ་ལྟར་བྱུང་མེད་ཅིང་།གངས་སྐྱིད་ནས་འོས་བླུག་པའི་ཉིན་དེར་གུང་སེང་སྐབས་དང་འཁེལ་ཡོད་སྟབས་གངས་སྐྱིད་རང་ལ་ཁྱིམ་ཚང་ཡོད་པའི་རིགས་མ་གཏོགས་གཞན་རྣམས་རང་རང་གི་ཁང་པའི་ཉེ་འཁོར་དང་གཙུག་ལག་ཁང་གི་མདུན་ལ་འོས་འཕེན་ཡོད་པ་ལས་གངས་སྐྱིད་ནས་འོས་འཕེན་མེད་པས་གངས་སྐྱིད་ནས་ཚད་མཐོན་པོ་དང་།དེ་ཡང་རྒྱ་དགུ་བཅུ་ཟེར་བ་ནི་འདིའི་ཐད་ནས་མི་ལ་ཧམ་པ་ཧམ་བཤད་ཇི་ཙམ་ཡོད་མེད་ཀློག་པ་པོས་རོབ་ཙམ་མཁྱེད་ཐུབ་པ་འདུག་གོ།